b'\n_START_ARTICLE_\nMopo Sport\n_START_SECTION_\nMaahantuonti\n_START_PARAGRAPH_\nMopo Sport on tuonut maahan monia alan johtavia varaosa- ja viritysosamerkkej\xc3\xa4, kuten italialaisia Dellorto kaasuttimia, Malossi viritysosia, Giannelli pakoputkia sek\xc3\xa4 espanjalaisia Metrakit viritysosia, GRO \xc3\xb6ljyj\xc3\xa4 ja voiteluaineita sek\xc3\xa4 NG jarrulevyj\xc3\xa4.\n_START_SECTION_\n"Tappajamopo" syyt\xc3\xb6kset\n_START_PARAGRAPH_\nMopo Sportia on yhteiskunnallisessa keskustelussa pitk\xc3\xa4\xc3\xa4n syytetty mopojen virityskulttuurin tuomisesta Suomeen. Tekniikan Maailmassa (9/1988) toimittaja Martti Merilinna kirjoitti "Pienen empimisen j\xc3\xa4lkeen eri mopomerkkien maahantuojat sanoutuivat irti moisesta kuoleman kaupustelusta. Vantaalla toimiva varaosaliike on t\xc3\xa4ll\xc3\xa4 hetkell\xc3\xa4 k\xc3\xa4yt\xc3\xa4nn\xc3\xb6llisesti katsoen alansa ainoa ja voi hyvin. Nuorta, innostunutta asiakaskuntaa riitt\xc3\xa4\xc3\xa4." artikkelissaan otsikolla Tappajamopo, joka k\xc3\xa4sitteli kahden nuoren miehen kuolemaan johtanutta onnettomuutta.'